Egenmelding:      

Arbeidstaker kan benytte egenmelding i inntil

3 kalenderdager pr. sykefraværstilfelle, opptil 12 dager i løpet av 12 måneder. 
Egenmelding kan først benyttes når arbeidstaker har vært i arbeid i minst 2 måneder etter ansettelse.
OBS! Har arbeidstaker vært syk mer enn 3 dager sammenhengende, kan ikke egenmelding benyttes før etter 16 dager i arbeid. Sykmelding må leveres fra 4. fraværsdag.
Opphør av sykepengeperioden – vurdering av arbeidsforhold
Dersom arbeidstaker ikke er på vei tilbake i arbeid etter 52 uker, kan arbeidsforholdet opphøre, enten ved at arbeidstaker selv sier opp eller at arbeidsgiver sier opp i henhold til gjeldende reglement.
For arbeidstaker som har vært har vært ansatt i fast eller midlertidig stilling i til sammen 12 sammenhengende måneder i løpet av de siste 2 år, jfr. AML § 14-2, gjelder følgende:

Arbeidstaker, som har blitt sagt opp av arbeidsgiver har fortrinnsrett, dersom de blir friskmeldt og søker ledig stilling i Ski Svømmeklubb som de er kvalifisert for. Denne fortrinnsretten gjelder inntil 1 år fra oppsigelsestidspunktet. Arbeidstaker som selv har sagt opp vil tape denne fortrinnsrett.
Spørsmål vedrørende sykefravær? 
Ta kontakt med:

· Styreleder
· Lege

· Lokalt NAV-kontor

Eller;

· Se www.skisk.no og klubbhåndbok
Hvis du blir syk 

Sykefraværsoppfølgingen er basert på DIALOG mellom styreleder,arbeidstaker,NAV/lege
Hva loven sier:

Arbeidsgivers ansvar

Arbeidsmiljøloven § 4-6 (1):
Hvis en arbeidstaker har fått midlertidig eller varig redusert arbeidsevne som følge av ulykke, sykdom, slitasje el. l., skal arbeidsgiveren, så langt det er mulig, iverksette de nødvendige tiltak for at arbeidstakeren skal kunne få eller beholde et passende arbeid.

Arbeidstakers ansvar og medvirkning
Folketrygdloven § 8-8:

Arbeidstaker har plikt til å gi opplysninger til arbeidsgiveren og Arbeids- og velferdsetaten (NAV) om egen funksjonsevne (ikke diagnose) og bidra til at hensiktsmessige tiltak for å tilrettelegge arbeidet blir iverksatt.
Arbeidsmiljølovens § 2-3 f):

Arbeidstaker skal medvirke ved utarbeiding og gjennomføring av oppfølgingsplaner ved helt eller delvis fravær fra arbeidet på grunn av ulykke, sykdom, slitasje eller lignende.

Legens ansvar

Folketrygdloven § 8-7:
Legen plikter i samarbeid med arbeidstakeren å gi nærmere vurdering av arbeidstakerens funksjonsevne.
Prosedyre:
Dag 1:

Arbeidstaker skal ringe og melde fra til styreleder om fraværet og om mulig si ifra om forventet lengde på fraværet, samt om fraværet er jobbrelatert.

4. fraværsdag:

Styreleder ringer for å høre hvordan arbeidstaker har det, for å høre om fraværet er jobbrelatert og når han/hun regner med å være tilbake på jobb.

Innen 2 uker:

Styreleder avklarer med arbeidstaker, i møte eller pr. telefon, om det er tiltak som kan settes inn allerede nå for at arbeidstaker kan være i jobb. Tiltak som blant annet gradert sykmelding, tilrettelegging, søknad om tilretteleggingstilskudd, ”raskere tilbake”, reisetilskudd og tekniske hjelpemidler kan vurderes. Dette gjelder hele sykmeldings- og arbeidsavklaringsperioden.

Innen 4 uker:
Styreleder innkaller til avklaringsmøte.
Individuell oppfølgingsplan skal utarbeides (IOP) av arbeidstaker og styreleder i fellesskap, jfr. arbeidsmiljølovens § 4-6 (3). Planen skal inneholde hvilke tiltak som skal til for tilbakekomst til arbeid og si noe om videre oppfølging. Kopi av IOP tar arbeidstaker med til lege/sykmelder. Arbeidstaker kan ta med seg en «støtteperson» på møtene med arbeidsgiver hvis ønskelig. 

Innen 7 uker:
Styreleder kaller inn til dialogmøte 1 med arbeidstaker (som har møteplikt) og evt. lege/sykmelder for gjennomgang av IOP. Arbeidstaker må selv melde fra, dersom det ikke er ønskelig a lege/sykmelder deltar. Arbeidsgiver sender uoppfordret kopi av IOP og rapporteringsskjema til NAV. «Støtteperson» kan delta på møtene.
Innen 26 og 52 uker:

NAV kaller ved behov inn til dialogmøte 2 med styreleder, arbeidstaker og evt. lege/sykmelder for evaluering av de tiltak som følger av IOP. 
Styreleder og arbeidstaker og evt. lege har møteplikt.
Dialogmøte 3 vurderes innen uke 52 og alle parter kan ta initiativ til et slikt møte.

Økonomiske ordninger

Sykepenger:
= lønn dersom egen- eller sykmelding er mottatt av arbeidsgiver. Utbetales av NAV fra 17. fraværsdag.
Sykepenger kan gis i inntil 52 uker (maksdato). 

Etter 52 uker:

Arbeidstaker må i god tid selv søke om arbeidsavklaringspenger fra NAV og evt. uførepensjon fra forsikringsselskap når sykepengene opphører. 

Arbeidsavklaringspenger:

Kan innvilges for arbeidstakere som har fått arbeidsevnen nedsatt med minst 50 % på grunn av sykdom, skade eller lyte, og er i en arbeids-rettet aktivitet eller medisinsk behandling med utsikt til bedring, etter 52 uker på sykepenger.
Uføretrygd:

I spesielt alvorlige og varige sykdoms- eller skadetilfeller kan arbeidstaker søke å gå direkte over på uføretrygd.

